Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 228/12/8803	Košice II, 16.8.2012
EEČ : 2-64-251-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 603,38 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: Košická šachová škola, ul. XXXXX XXXXX 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX nad Jazerom pod spisovou značkou 1001/2012.
	V trestnej veci proti obvinenému XXXXX pre prečin krádeže podľa § 212 ods. 1, ods. 2 písm. e/ Trestného zákona, ktorého sa dopustil na tom skutkovom základe, že v dobe od 21.8.2011 do 20.2.2012 vo vrchnej časti domu na ul. XXXXX v Košiciach neoprávnene odoberal z elektrickej siete elektrickú energiu tak, že sa prostredníctvom káblu CY 2,5 napojil na rozvod elektrickej energie bez prepojenia určeného meradla odberu (elektromeru), čím tak za uvedené obdobie  pre spoločnosť Východoslovenská distribučná a.s. XXXXX spôsobil škodu vo výške 1.603,38.-€ 
 
Odôvodnenie: 
Uznesením povereného príslušníka OO PZ XXXXX sp. zn.: ORP-1001/JA-KE-2012 zo dňa 21.3.2012 bolo podľa § 206 ods. 1/ Trestného poriadku vznesené obvinenie XXXXX pre prečin krádeže podľa § 212 ods. 1, ods. 2 písm. e/ Trestného zákona na tom skutkovom základe, ako je to uvedené do výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1/ Trestného poriadku.

Obvinený a zástupca poškodenej strany vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je stíhaný, pričom svoje konanie oľutoval a nahradil škodu vo výške 1.603,38.- € ako to požadovala poškodená strana. Zároveň sa ospravedlnil za svoje konanie. 

Obvinený zložil na účet Krajskej prokuratúry XXXXX finančnú čiastku vo výške 50.- €, pričom kópia dokladu o zaplatení tvorí súčasť zmieru. Z uvedenej sumy určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, kde obvinený určil sumu 25.- € a zvyšok sumy t.j. 25.- € určil v prospech Košickej šachovej školy, ul. XXXXX XXXXX, číslo účtu : 4014928852/7500 v ČSOB Banke.

Poškodená strana súhlasila s uvedeným postupom.

Účastníci dohody zhodne prehlásili, že zmier uzavreli slobodne, vážne, zrozumiteľne a určito. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob 
rozhodnutia je dostačujúci z hľadiska naplnenia účelu Trestného zákona, preto som rozhodol tak, ako je to vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Svat
prokurátor